CELEX: E2017J0010
Language: da
Date: 2018-09-17 00:00:00
Title: Domstolens dom af 17. september 2018 i sag E-10/17 — Nye Kystlink AS mod Color Group AS og Color Line AS (EØS-aftalens artikel 53 — EØS-aftalens artikel 54 — ækvivalensprincippet — effektivitetsprincippet — nationale regler om frister for anlæggelse af erstatningssager)

20.12.2018   
            
            
               DA
            
            
               Den Europæiske Unions Tidende
            
            
               C 459/47
            
         
      DOMSTOLENS DOM
      af 17. september 2018
      i sag E-10/17
      Nye Kystlink AS mod Color Group AS og Color Line AS
      
         (EØS-aftalens artikel 53 — EØS-aftalens artikel 54 — ækvivalensprincippet — effektivitetsprincippet — nationale regler om frister for anlæggelse af erstatningssager)
      
      (2018/C 459/16)
      I sag E-10/17, Nye Kystlink AS mod Color Group AS og Color Line AS, hvori Borgarting lagmannsrett har anmodet Domstolen om i henhold til artikel 34 i aftalen mellem EFTA-staterne om oprettelse af en Tilsynsmyndighed og en Domstol at fortolke principperne om ækvivalens og effektivitet i forbindelse med nationale regler om frister for anlæggelse af erstatningssager i tilfælde, hvor der er blevet pålagt bøder i medfør af artikel 53 og 54 i aftalen om Det Europæiske Økonomiske Samarbejdsområde, har Domstolen, sammensat af præsidenten Páll Hreinsson (refererende dommer) og dommerne Per Christiansen og Bernd Hammermann, afsagt dom den 17. september 2018. Domskonklusionen lyder således:
      
                  1.
               
               
                  Det følger af ækvivalensprincippet, at en national begrænsningsregel, hvorved der er fastsat en særskilt frist på et år for at anlægge en erstatningssag som følge af en strafbar handling, som er blevet fastslået ved en endelig straffedom, ligeledes skal anvendes på en erstatningssag i anledning af en tilsidesættelse af EØS-aftalens artikel 53 og 54, der er blevet fastslået ved en endelig afgørelse truffet af EFTA-Tilsynsmyndigheden, hvorved der blev pålagt en bøde, for så vidt som disse sager har et lignende formål, et lignende søgsmålsgrundlag og væsentlige fællestræk.
               
            
                  2.
               
               
                  Effektivitetsprincippet begrænser ikke EØS-staternes ret til at anvende en frist på tre år for anlæggelse af en erstatningssag i anledning af en tilsidesættelse af EØS-aftalens artikel 53 og 54, når den pågældende frist er kombineret med en undersøgelsespligt for skadelidte, der kan føre til, at fristen udløber, før EFTA-Tilsynsmyndigheden har truffet en afgørelse i en sag vedrørende tilsidesættelse af EØS-aftalens artikel 53 og 54, der er rejst af den skadelidte, så længe anvendelsen af en sådan frist ikke gør det umuligt eller uforholdsmæssigt vanskeligt at anlægge en erstatningssag for overtrædelse af EØS-konkurrencereglerne. Ved en sådan bedømmelse skal der tages hensyn til de særlige karakteristika ved konkurrencesager.